open-index/open-wikipedia-markdown huggingface dataset:
Injun 6

**Injun 6**, tamén coñecido coa denominación **Explorer 52** e **Hawkeye**, foi un satélite artificial da USAF xestionado pola Universidade de Iowa lanzado o 3 de xuño de 1974 mediante un foguete Scout E1 desde a Base Vandenberg da Forza Aérea.

## Características 
Injun 6 foi o sexto e último satélite da serie Injun, deseñado, construído e xestionado pola Universidade de Iowa para a USAF, e lanzado tamén baixo o programa Explorer. A súa misión principal foi facer estudos dos campos e partículas nos polos da magnetosfera terrestre a distancias de ata 21 radios terrestres. Como obxectivos secundarios adicouse a medir a distribución do campo magnético e do plasma no vento solar e a estudar as radioemisións de tipo 3 producidas polo fluxo de electróns solares no medio interplanetario. Injun 6 estabilizábase mediante xiro, cun período de rotación de 11 segundos. A alimentación eléctrica era proporcionada por células solares que producían entre 22 e 36 vatios de potencia.

Injun 6 participou no Estudo Magnetosférico Internacional (IMS, *International Magnetospheric Study*). O satélite só podía enviar datos en tempo real e transmitía a 136 ou 400 MHz, cunha velocidade de entre 100 e 200 bps.

Injun 6 foi inxectado nunha órbita inicial de 126.793&nbsp;km de apoxeo e 638&nbsp;km de perixeo, cunha inclinación orbital de 89,8 graos e un período de 3078,1 minutos. Reentrou na atmosfera o 30 de abril de 1978.

## Instrumentos 
Injun 6 levaba os seguintes instrumentos a bordo:

* Analizador de enerxía diferencial para protóns e electróns de baixa enerxía (LEPEDEA).
* Magnetómetro de porta de fluxo.
* Receptor de ondas de plasma.

## Notas 
## Véxase tamén 
### Outros artigos 
* Injun (satélites)
Antonio Valenzuela Ulloa

**Antonio Valenzuela Ulloa**, finado en decembro de 1922, foi un avogado e político galego.

## Traxectoria 
Foi concelleiro na Estrada e o 18 de febreiro de 1922 foi elixido alcalde. Só permaneceu no cargo ata o 1 de abril dese mesmo ano. A partir desa data foi primeiro tenente de alcalde na corporación que presidiu Jesús Durán Taboada.

## Notas 
## Véxase tamén 
### Ligazóns externas 
* Alcaldes estradenses
José García Pichel

**José García Pichel** foi un político galego.

## Traxectoria
Foi nomeado alcalde da Estrada o 1 de abril de 1920, aínda que durante o seu mandato presidiu de forma reiterada os plenos o primeiro tenente de alcalde Andrés Varela Sánchez e despois o segundo tenente, Andrés Cora. Elixido un novo primeiro tenente de alcalde, Martín Otero García, será este quen presida as sesións ata febreiro de 1922, cando suspenden ao alcalde e algúns concelleiros.

## Véxase tamén
### Ligazóns externas
*Alcaldes estradenses
Juan Manuel Rodríguez Seijo

**Juan Manuel Rodríguez Seijo**, nado na Estrada o 26 de novembro de 1866 e finado no mesmo concello o 4 de xullo de 1957, foi un político galego.

## Traxectoria 
Perito agrícola. Foi concelleiro agrario da Estrada en 1916 e volveu ser elixido concelleiro en 1922. Ao proclamarse a República foi nomeado presidente da xunta xestora da que formaban parte Perfecto Porto Fraiz, José Caramés Pazos, José Álvarez, José María Pena e Albino Chao Coro. Foi elixido concelleiro nas eleccións celebradas o 31 de abril de 1931 e nomeado alcalde da Estrada en maio de 1931. Presidiu a Corporación ata o 24 de xuño de 1933, cando foi incapacitado pola corporación. Foi reposto pola Audiencia Provincial. Cesou no cargo en agosto de 1934. Foi deputado provincial. Militante de Acción Republicana, foi elixido vocal do Consello provincial en agosto de 1933. Integrouse despois en Izquierda Republicana, e foi elixido membro do Consello provincial de Pontevedra pola Estrada en xaneiro de 1936.

O 21 de febreiro de 1936 foi reposto como alcalde da Estrada xunto cos concelleiros cesados en 1934, e permaneceu no cargo ata o 5 de maio de 1936, cando se constituíu unha comisión xestora municipal presidida por Jesús Puente Fontanes. Finou na Estrada o 4 de xullo de 1957.

## Notas 
## Véxase tamén 
### Ligazóns externas 
*Alcaldes estradenses
Narciso

**Narciso** pode referirse a:

***Narciso**, personaxe da mitoloxía grega;
***Narciso**, plantas de flor pertencentes ao xénero botánico *Narcissus* (tamén chamada **amarelle**);

## Persoas 
*O antropónimo masculino galego **Narciso** (feminino Narcisa) pode referirse a:
***San Narciso**, bispo de Xerusalén do século IV.
***Narciso Campero Leyes**, expresidente boliviano;
***Narciso dos Santos**, exfutbolista brasileiro e adestrador do *Futebol Palmeiras* Sub-20;
***Narciso Vernizzi**, xornalista e locutor de radio brasileiro;
***Narciso Horacio Doval**, futbolista arxentino;
***Narciso António da Fonseca**, clérigo e xornalista portugués.
***Narciso Tomé**, arquitecto e escultor castelán nado en 1690.
***Narciso de Gabriel Fernández**, pedagogo e ensaísta galego (n. 1955);
***Narciso Rivas Martínez**, avogado e político galego (n. 1871);
***Narciso Ibáñez Serrador**, un realizador, director e actor de cinema e televisión español, tamén coñecido coma Chicho Ibáñez Serrador (1935-2019).
***Narciso Heredia Begines de los Ríos**, un político e marqués español nado en Sevilla en 1775.

## Toponimia 
***Provincia de Narciso Campero**, en Bolivia;

## Pintura 
****Narciso***, último cadro da segunda etapa de Caravaggio;
****Eco e Narciso***, cadro de Nicolas Poussin;
****Metamorfose de Narciso***, cadro de Salvador Dalí.

## Outros 
****La agonía del Narciso***, segundo álbum da banda viguesa Semen Up;
****Narciso negro***, filme inglés de 1947;
*''**Narciso Aviador**'**, filme portugués de 1939;
****Narciso***, filme de Flavio Sciolè de 2003;
****Narciso e Goldmund*''', romance de Hermann Hesse.
Manuel Torres Agrelo

**Manuel Torres Agrelo**, nado na Estrada, foi un agrarista e político galego.

## Traxectoria 
Fillo de André Torres González (de Callobre) e Manuela Agrelo Porto. Emigrou a Nova York e retornou definitivamente a principios do século XX, instalándose na Estrada, desfrutando dunha posición económica desafogada. Construíu un serradoiro en Callobre. Próximo a Antón Losada Diéguez e presidente da Asociación Agrícola de Pardemarín, foi un dos líderes do momento inicial do movemento agrarista da Estrada. Presentouse ás eleccións municipais en 1907 resultando elixido. Presidiu a Federación de Sindicatos Agrícolas Estradenses constituída en decembro de 1908. Foi membro da Irmandade Nazonalista Galega.

Colaborou en *El Emigrado*. Durante a ditadura de Primo de Rivera foi o líder da Unión Patriótica da Estrada e deputado provincial. Ao final da ditadura participou en actos de propaganda republicana.

## Vida persoal 
Casou con Dora Emmons Plat que faleceu en Nova York en 1903 e coa que tivo unha filla, Manuela Torres Emmons, nada en Nova York o 23 de agosto de 1895. Casou en segundas nupcias en Santiago de Compostela con Felisa Pena Recarei o 10 de outubro de 1904.

## Notas 
## Véxase tamén 
### Bibliografía 
*
*
Injun 3

**Injun 3** foi un satélite artificial da USAF xestionado pola Universidade de Iowa lanzado o 13 de decembro de 1962 mediante un foguete Thor desde a Base Vandenberg da Forza Aérea xunto cos satélites Poppy 1A, Poppy 1B, Surcal 2 e Calsphere 1.

## Características 
Injun 3 foi o terceiro satélite da serie Injun, deseñado, construído e xestionado pola Universidade de Iowa para a USAF. A súa misión foi estudar a magnetosfera terrestre, os cintos de radiación, as auroras e outros fenómenos xeofísicos. Injun 3 estaba deseñado para aliñarse magneticamente co campo magnético terrestre. A alimentación eléctrica era proporcionada por células solares e baterías. Injun 3 funcionou ata finais de outubro de 1963, momento no que as baterías fallaron.

Injun 3 foi inxectado nunha órbita inicial de 2781,9&nbsp;km de apoxeo e 246,3&nbsp;km de perixeo, cunha inclinación orbital de 70,34 graos e un período de 116,3 minutos. Reentrou na atmosfera o 25 de agosto de 1968.

## Notas 
## Véxase tamén 
### Outros artigos 
* Injun (satélites)
Nébeda

*Non confundir con "néboda", de nome científico Potentilla erecta*

A **nébeda** ou **calaminta** (***Calamintha nepeta*** (L.) Savi 1798) é unha especie botánica herbácea perenne. É un membro da familia das mentas, e é usada en Galicia para cocer coas castañas e facelas máis dixestíbeis. Tamén é común na cociña italiana onde lle chaman *mentuccia*, *nipitella* ou *nepitella*. En galego tamén recibe como nomes *calaminta* e a variante *néboda*.

## Distribución 
É nativa do norte de África (Alxeria, Marrocos, Tunisia); oeste asiáico: (Turquía), Cáucaso (Armenia, Azerbaidján, Xeorxia, Rusia, Ciscaucasia, Daxestan); Europa: Reino Unido, Austria, Hungría, Suíza, Moldova, Ucraína [incl. Crimea], Albania, Bulgaria; Grecia [incl. Creta]; Italia [incl. Sardeña, Sicilia]; Iugoslavia, Francia [incl. Córsega]; España [incl. Baleares, Portugal. Tamén aparece en Galiza.)

## Hábitat 
Medra en bosques pouco mestos, sebes e lugares incultos, ao pé dos valados e muros.

## Descrición 
É unha herba perenne, fanerógama da familia das labiadas, vivaz, moi ramificada, de 40 a 80&nbsp;cm de altura, coas follas opostas, as flores brancas ou purpúreas reunidas nunha inflorescencia espiciforme e cun cheiro agradable e intenso.

## Subespecies 
* *Satureja calamintha glandulosa*: baixo cecemento, moi recendente, sur de Europa e Gran Bretaña
* *Satureja calamintha officinalis*: perenne, con cheiro a menta, de centro e sur de Europa http://www.wordwebonline.com/en/SATUREJACALAMINTHAGLANDULOSA

## Usos 
Planta ornamental, e medicinal. Úsase para a cocedura das castañas xunto a outras herbas como o fiúncho. Os seus compostos químicos son mentol, pulegona e piperitona.https://web.archive.org/web/20071212095048/http://www.inta.gov.ar/esquel/info/documentos/agricola/jornadasfloricultura/08melissacalamintha.pdf

### Propiedades 
Principios activos: A esencia contén até o 57% de pulegona, l-mentona e l-alfa-pineno.

Cocemento: Unha chisca de follas nunha cunca de auga a ferver.

## Sinonimia 
## Notas 
## Véxase tamén 
### Bibliografía 
* USDA, ARS, National Genetic Resources Program.
### Ligazóns externas 
* Debuxos da especie
* Imaxes da especie 
* Ficha en USDA National Plant Data Center 
* Calamintha nepeta (L.) Savi en Germplasm Resources Information Network GRIN
T-40

O **T-40** foi un carro de combate lixeiro anfibio usado pola Unión Soviética durante a segunda guerra mundial.

A capacidade anfibia era importante para o Exército Vermello, como evidenciaba a produción duns 1.500 destes vehículos nos anos 30. O T-40 apareceu coa intención de substituír os vellos T-37 e T-38. Era un deseño superior, pero debido ás presións da guerra, os soviéticos favoreceron a produción de deseños máis sinxelos e só un pequeno número de T-40 foi fabricado.
Universidade de Tubinga

A **Universidade de Tubinga** (en alemán: *Eberhard Karls Universität Tübingen*) é a universidade da Tubinga. Foi fundada en 1477 polo Eberhard I. de Württemberg (*Eberhard im Bart*).

## Estudantes ilustres 
* O teoloxía Georg Wilhelm Friedrich Hegel, filósofo alemán.
* O teoloxía Friedrich Hölderlin, poeta alemán do romanticismo.
* O teoloxía Johannes Kepler, astrónomo e matemático alemán.
* O economía Horst Köhler, Presidente de Alemaña.
* O historiografía Kurt Georg Kiesinger, Chanceler de Alemaña.

## Véxase tamén 
### Ligazóns externas 
* Páxina web da Universidade
Jesús Puente Fontanes

**Jesús Ignacio Puente Fontanes**, nado na Cardavella (parroquia de Guimarei, no concello da Estrada) o 19 de outubro de 1898 e finado en Pontevedra o 5 de xuño de 1937, foi un político galego.

## Traxectoria 
Tiña unha xastrería na rúa Pérez Viondi da Estrada. Vinculado ao sindicato agrario de Guimarei, figurou na candidatura do Centro Republicano que gañou as eleccións municipais de 1931, e foi elixido concelleiro e nomeado tenente de alcalde na corporación que presidiu Juan Manuel Rodríguez Seijo. Cando no outono de 1934 hai unha crise no goberno municipal, pasou a ocupar a alcaldía, pero o 15 de outubro foi detido por orde militar debido aos sucesos de Asturias, aínda que foi liberado en poucos días. Foi Secretario de Propaganda de Izquierda Republicana en 1935. O 5 de maio de 1936 constituíuse a Comisión Xestora Municipal que o elixiu como alcalde presidente da mesma. Co golpe de Estado do 18 de xullo de 1936 foi detido e xulgado en Pontevedra por rebelión militar. Sentenciado a pena de morte, foi executado na Avenida de Buenos Aires de Pontevedra o 5 de xuño de 1937 xunto cos tenentes de alcalde Ramón Fernández Rico, José Rodríguez Sangiao, e os republicanos Cándido Tafalla Froiz, Manuel Nogueira González e José María Pena López. En 1939 abríronlle expediente de responsabilidade civil.

## Notas 
## Véxase tamén 
### Ligazóns externas 
* O delito de ser alcalde
* Alcaldes estradenses
Injun 4

**Injun 4**, tamén coñecido coa denominación **Explorer 25**, foi un satélite artificial da USAF xestionado pola Universidade de Iowa lanzado o 21 de novembro de 1964 mediante un foguete Scout X4 desde a Base Vandenberg da Forza Aérea xunto co satélite Explorer 24.

## Características 
Injun 4 foi o cuarto satélite da serie Injun, deseñado, construído e xestionado pola Universidade de Iowa para a USAF, e lanzado tamén baixo o programa Explorer. A súa misión principal foi medir o fluxo de partículas enerxéticas na atmosfera terrestre e estudar o quecemento atmosférico e o seu aumento coa altura; ademais tamén fixo medicións da radiación tanto natural como artificial atrapada nos cintos de radiación. Injun 4 estaba deseñado para aliñarse magneticamente co campo magnético terrestre. A alimentación eléctrica era proporcionada por células solares e baterías e levaba a bordo unha grabadora de cinta e conversores de analóxico a dixital. Para transmitir datos en tempo real usaba un transmisor de amplitude modulada a 136,29 MHz, mentres que para transmitir datos da cinta usaba un transmisor de modulación por pulsos a 136,86&nbsp;MHz. Injun 4 funcionou ata decembro de 1966.

## Instrumentos 
Injun 4 levaba os seguintes instrumentos a bordo:

* Analizador esférico de potencial retardado.
* Contador Geiger-Mueller.
* Detector de estado sólido.
* Detectores de sulfuro de cadmio.
* Detectores de partículas de plástico de centelleo.

## Notas 
## Véxase tamén 
### Outros artigos 
* Injun (satélites)
Renzo Zorzi

**Renzo Zorzi**, nado en Ziano di Fiemme, Trentino, o 12 de decembro de 1946, é un ex-piloto italiano que participou en 7 Grandes Premios de Fórmula 1 entre  e .

Entre as ocasionais carreiras co Williams na Fórmula Un, Zorzi correu no equipo Williams de Fórmula 3. En  correu con Shadow, apoiado polo seu patrocinador italiano Franco Ambrosio. Foi despedido do equipo logo de cinco carreiras, nas que só terminou unha vez, logrando un punto no campionato do mundo. Máis tarde correu no Aurora AFX series F1, pilotando un Arrows.

Zorzi participou indirectamente nun terrible accidente durante o Gran Premio de Suráfrica de 1977, cando retirou o seu coche cun fallo de motor, deu lugar a un pequeno incendio. Zorzi tratou de apagar o lume co seu extintor de abordo, dous bombeiros correron pola pista e un, Jansen Van Vuuren, foi golpeado e morto polo coche do compañeiro de Zorzi Tom Pryce, quen tamén morreu.

### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Véxase tamén
Matilda II

O **Matilda II** (**Infantry Tank Mark II**) foi un carro de combate de infantaría británico da segunda guerra mundial. Serviu dende o principio ata o final de conflito e asociouse particularmente á campaña do norte de África. Foi substituído no servizo polo Valentine. Coa súa blindaxe pesada o Matilda II foi un excelente carro de combate de apoio á infantaría, pero estaba limitado pola súa velocidade e armamento.

Cando o anterior Infantry Tank Mark I, tamén coñecido como "Matilda", foi retirado do servizo o Infantry Tank Mk II pasou a ser coñecido sinxelamente por ese nome.

## Desenvolvemento 
A primeira suxestión para un gran carro de infantaría foi realizada en 1936, coa especificación A12 e o contratista foi decidido a finais de ano.

O Infantry Tank Mk II foi deseñado no Royal Arsenal, en Woolwich para a especificación do Estado Maior A.12 e construído por Vulcan Foundry. O deseño estaba baseado no A7 (que comezara a desenvolverse en 1929) en lugar de no Infantry Tank Mk I, que era un carro de dous homes cunha única metralladora como armamento.

Cando a guerra fíxose inminente, ordenouse a produción do Matilda II e restrinxiuse a do Matilda I. O primeiro pedido, de 140 unidades fabricadas por Vulcan Foundry, foi realizado pouco despois de que se rematasen as probas a mediados de 1938.
Maj Sjöwall

**Maj Sjöwall**, nada en Estocolmo o 25 de setembro de 1935 e finada o 29 de abril de 2020, foi unha escritora e tradutora sueca.

## Traxectoria
É autora, co seu compañeiro sentimental, Per Wahlöö (1926-1975), dunha serie de dez novelas policiais protagonizadas polo inspector Martin Beck e publicadas entre 1965 e 1975. Máis alá dos parámetros da novela negra, estas novelas ofrecen unha visión fortemente crítica da sociedade e o sistema político da Suecia da época, desde o punto de vista comprometidamente marxista dos autores.

A parella durou 14 anos e tivo dous fillos, Tetz e Jens. Despois de Per morrer de cancro de páncreas (1975), Maj Sjöwall seguiu a facer traducións do inglés, o danés e o noruegués para editoriais suecas; escribiu algúns relatos breves e é coautora da novela *Kvinnan Som Liknade Greta Garbo* (1990) xunto ao alemán Tomas Ross.

## Premios
* Premio Edgar Allan Poe (1971).
* Riverton Prize (2006).
* VIII Premio Pepe Carvalho de Novela negra (Barcelona, 2013).

## Bibliografía
Ningunha das súas novelas está traducida ao galego, aínda que todas o están ao español e algunhas ao portugués.

* *Roseanna* (1965) 
* *Mannen som gick upp i rök* (1966) 
* *Mannen på balkongen* (1967) 
* *Den skrattande polisen* (1968)
* *Brandbilen som försvann* (1969) 
* *Polis, polis, potatismos!* (1970) 
* *Den vedervärdige mannen från Säffle*
* *Det slutna rummet* (1972) 
* *Polismördaren* (1974) 
* *Terroristerna* (1975)

## Véxase tamén
### Ligazóns externas
*“El verdadero crimen es el de la socialdemocracia sueca con la clase trabajadora”, en El País
*“La mayoría de escritores nórdicos son nefastos”, en El País
*Serie Negra
Manuel González Oliveira

**Manuel González Oliveira**, coñecido como **Porriño**, nado en Catoira o 27 de agosto de 1913 e finado en Barcelona en 2002, foi un fotógrafo galego.

## Traxectoria 
Foi albanel, traballou na empresa de auga e nunha fábrica de arame. Marchou á Coruña, onde aprendeu o oficio de fotógrafo. Regresou a Vilagarcía de Arousa, onde puxo un pequeno estudio de fotografía cun socio. Coa folga de 1933 foi detido o 12 de decembro acusado de disparar contra uns gardas de seguridade e xulgado en xaneiro de 1934. Co golpe de Estado do 18 de xullo de 1936 tivo que refuxiarse no monte para evitar a morte. Foi detido a finais de 1938 como desertor de Mariña xunto con Secundino Abelenda Baltar, Juan Domingo Velo Buceta, Manuel Celso Cayón Loureiro e Ramón Rodríguez Eiras. Xulgado en Pontevedra por auxilio á rebelión, foi condenado a 12 anos de prisión. Estivo preso no Instituto Valle-Inclán de Pontevedra e no penal de Ocaña (Toledo). Foille conmutada a pena a un ano e extinguiuna o 29 de novembro de 1939. Sufriu expediente de responsabilidades políticas iniciado en agosto de 1939. Volveu traballar como fotógrafo en Vilagarcía ata 1987, cando marchou a vivir a Barcelona coa súa filla.

## Notas 
## Véxase tamén 
### Ligazóns externas 
* Porriño, la imagen del silencio
Loggia

[250px|right|miniatura|*Loggia* na Casa dei Cavalieri de Rodi en [Roma.]]

Unha **loxa** é un elemento arquitectónico, utilizado especialmente na arquitectura italiana do século XVII (*loggia*). Aseméllase a unha soleira do pazo galego. Na casa señorial, coincide coa planta nobre.

Funciona a xeito de galería ou pórtico e está aberto integramente polo menos por un dos seus lados e sostido por columnas ou piares e arcos. Atópase normalmente a rente do chan, aínda que tamén pode atoparse a niveis máis elevados sobre doutro a rentes do chan. Neste caso chámase *loggia dupla*.

É semellante á Stoá grega pero é diferente do soportal, da galería e do perístilo aínda que estea presente unha columnata.

A súa orixe é discutida aínda que hai autores que falan da súa antigüidade, sendo unha das poucas contribucións dos hititas á arquitectura. Porén, e usualmente recoñecido que aparece no renacemento&nbsp;en&nbsp;Italia, no Trecento e xa xeneralizadas no Quattrocento,  e o seu uso irase estendendo por toda Europa pola reputación dos arquitectos e escultores que a foron empregando como: Giambologna,&nbsp;Michelangelo,&nbsp;ou Pietro Tacca...

Na arquitectura moderna, na casa, este termo refírese de xeito xeral a un balcón cuberto no desborde da fachada, sen tamaño ou forma específica.

## Galería 

Ficheiro:Arezzo Loggia del Vasari.jpg|Loggia del Vasari (Arezzo)
Ficheiro:Loggia dei lanzi2.jpg|Loggia dei lanzi (Florencia)
Ficheiro:La Loggia di Brescia.jpg|Loggia di Brescia
Ficheiro:Loggia Amulea (Padua).jpg|Loggia Amulea (Padua)
Ficheiro:Le château des ducs de Bretagne (Nantes) (7339049082).jpg|Loggia no Castelo do duque da Bretaña (Nantes)

## Notas 
## Véxase tamén 
### Outros artigos
*Loggia degli Osii de Milán
*Arcada.
*Stoá.
*Soportal
*Pórtico
*Perístilo
*Galería
Noctourniquet

***Noctourniquet*** é o sexto álbum da banda de rock progresivo estadounidense The Mars Volta, publicado o 26 de marzo do 2012 a través do selo Warner Bros. Records. Producido polo guitarrista e compositor Omar Rodríguez-López, é o primeiro disco do grupo en contar co batería Deantoni Parks, e tamén o primeiro no que non colabora o guitarrista John Frusciante.

Inspirado pola canción infantil "Solomon Grundy", e o mito grego de Xacinto, *Noctourniquet* é un álbum conceptual.

## Listaxe de cancións 
Todas as letras escritas por Cedric Bixler-Zavala e toda a música composta por Omar Rodríguez-López.
Lucian Msamati

**Lucian Gabriel Wiina Msamati**, máis coñecido como **Lucian Msamati**, nado o 5 de marzo de 1976 no Reino Unido, é un actor de televisión, cinema e teatro británico-zimbabwense.

## Filmografía 
### Televisión 
**Ultimate Force*
**Spooks*
*''The No. 1 Ladies' Detective Agency*
**Ashes to Ashes*
**Doutor Who*
**Game of Thrones*

## Cinema 
**Lumumba* (1999)
**The Legend of The Sky Kingdom; Dr. Juju* (2000)
**The International'' (2009)

## Véxase tamén 
### Ligazóns externas 
*Ficha na IMDb
Manuelito

**Manuelito**, tamén coñecido como **Hastiin Chʼil Haajiní**, nado en 1818 e finado en 1893, foi un dos principais xefes do pobo navagho antes, durante e despois do período da Longa marcha.

## Traxectoria 
Naceu no seo do Clan Bitʼahnii, preto de Bear's Ears, no sueste de Utah. Como moitos navagho, ó longo da súa vida foi coñecido por diferentes nomes dependendo do contexto. No seu pobo, foi coñecido como Ashkii Diyinii (*Neno Santo*), Dahaana Baadaané (*Xenro de texano*), Hastiin Chʼilhaajiní (*Herbas Negras*) e Nabááh Jiłtʼaa (*Guerreiro Xefe*). Os seus inimigos chamárono "Burato de bala".

Manuelito foi un líder destacado que uniu ó seu pobo en contra da opresión do exército dos Estados Unidos. Durante varios anos, liderou un grupo de guerreiros que tentaron resistir os esforzos federais que pretendían mover o pobo navagho á forza ata Bosque Redondo, Novo México. Ese traslado tivo lugar en 1864 e coñécese como a Longa marcha dos navagho. Despois do traslado, Manuelito foi un dos líderes que asinou o tratado de 1868, finalizando así un período no que o seu pobo estivo preso en campos de concentración do goberno, e finalmente puideron establecer unha reserva. Manuelito tamén foi un férreo defensor da educación para os nenos navagho.

## Véxase tamén 
### Outros artigos 
* Guerras navagho
* Longa marcha dos navagho
* Narbona
* Nación Navagho

### Ligazóns externas 
* Bosque Redondo/Fort Sumner 
* Historia oral de Manuelito  
* *Famous Indian Chiefs I Have Known* by  Oliver Otis Howard
No Béarla

***No Béarla*** (*Inglés Non* en galego) é un filme documental de catro episodios que se emitiu na canle en lingua irlandesa TG4 en 2007, e que foi producido pola Dearg Films RTÉ/TG4. Está presentado polo escritor e viaxeiro Manchán Magan, cuxa misión é a de percorrer toda Irlanda sen falar unha soa palabra en inglés. Con este experimento pretende desterrar a crenza xeneralizada de que o irlandés goza de boa saúde e demostrar a pouca preocupación e o baixo nivel que hai no país, a pesar de ser a primeira lingua oficial.

## Notas 
## Véxase tamén 
### Ligazóns externas 
* Ficha na IMDb 
* Primeiro episodio en Youtube.com
Jenaro Otero Vinseiro

**Jenaro Otero Vinseiro**, nado en Ribeira (A Estrada) e finado na Estrada en marzo de 1921, foi un avogado e político galego.

## Traxectoria 
Foi alcalde da Estrada do 1 de xaneiro de 1890 ao 1 de xullo de 1891 e volveu á alcaldía do 1 de xaneiro 1904 ao 1 de xaneiro de 1906. A primeiros de 1918 tomou posesión como xuíz municipal suplente e entre 1919 e 1921 foi xuíz municipal titular.

## Notas 
## Véxase tamén 
### Bibliografía 
*
*Alcaldes estradenses
San Tirso Sociedad Deportiva

dereita|miniatura|San Tirso SD na Copa do Rei 2024-25.
dereita|miniatura|Campo do Monte.
O **San Tirso Sociedad Deportiva** é un club de fútbol galego, da parroquia de Mabegondo, no concello de Abegondo. Foi fundado en 1940 e compite no Grupo 1 da Preferente Galicia.

## Historia 
Foi fundado en 1940 e catro anos despois conseguiu o ascenso á Primeira División da liga das Mariñas. Na tempada 1977/78, con Paco Lodeiro como adestrador, obtivo o seu primeiro ascenso á Primeira Rexional. En 1981 proclamouse por primeira vez campión da Copa da Coruña, tras vencer na final ao Español SD, e dous anos despois gañou a renacida Copa Galicia. Na tempada 2024-25 participou na Copa do Rei de Fútbol, e tras eliminar o Selaya FC na rolda preliminar, enfrontouse ao RCD Espanyol no Estadio de Riazor.

## Datos do club 
### Historial na liga 
## Palmarés
* **Primeira Galicia (1)**: 2012/13.
* **Copa Galicia (1)**: 1982/83.
* **Supercopa de Galicia (1):** 2024.
* **Copa Deputación da Coruña (1)**: 2024.
***Copa da Coruña (3):** 1981, 2019, 2024.

## Notas 
## Véxase tamén 
### Ligazóns externas 
*Datos do equipo en lapreferente.com
Manuel Cagide Iglesias

**Manuel Cagide Iglesias-Deza**, nado na Estrada e finado no mesmo concello en xuño de 1911, foi un avogado, comerciante e político galego.

## Traxectoria 
Desempeñou o cargo de fiscal municipal de 1900 a 1902. Foi alcalde da Estrada do 1 de xaneiro de 1902 ao 1 de xaneiro de 1904. Foi deputado provincial.

## Vida persoal 
Casou con Flora Ciorraga Soto, filla do secretario do xulgado municipal José Ciorraga, e foi pai do tamén avogado Eduardo Cagide Ciorraga.
## Notas 
## Véxase tamén 
### Bibliografía 
*
*Alcaldes estradenses
Mark Addy

**Mark Addy Johnson**, nado o 14 de xaneiro de 1964 en York, é un actor inglés de cinema, televisión e teatro.

## Traxectoria
Interpretou o Detective Constable Gary Boyle en *The Thin Blue Line*, a Dave en *The Full Monty*, e a Robert Baratheon na serie da HBO *Game of Thrones*.
## Filmografía 
## Véxase tamén 
### Ligazóns externas 
*Ficha na IMDb
Michelle Fairley

**Michelle Fairley**, nada no ano 1964 en Coleraine, Condado de Derry, é unha actriz de cinema, televisión e teatro de Irlanda do Norte. É principalmente coñecida por interpretar a Catelyn Stark na serie da HBO *Game of Thrones*.

## Filmografía 
## Véxase tamén 
### Ligazóns externas 
*Ficha na IMDb
San Felices

**San Felices** é un concello español da provincia de Soria (Castela e León). A súa poboación é de 63 habitantes (INE 2012) e ocupa unha superficie de 21,10 km².
Agrupación Estudiantil

O **Agrupación Estudiantil** é un club de fútbol galego, fundado en 1982 na parroquia de Loimil, no concello da Estrada, e que dende 2020 ten a súa sede en Santiago de Compostela. 

Compite na Preferente Norte e dende o seu traslado a Santiago xoga os seus partidos como local no Campo Municipal de Santa Isabel (ata entón facíao no Campo dos Casares da Estrada).

## Historia 
Na tempada 2016/17 o Estudiantil quedou a tres puntos de ser campión de Preferente, o que lle daría o ascenso directo a Terceira División. O club acudiu ao Comité de Competición da Federación Galega de Fútbol para impugnar o partido contra o CSD Arzúa, por aliñación indebida deste, ao considerar que un dos xogadores non podía xogar por estar sancionado. O comité non lle deu a razón, polo cal o club foi ao Comité de Apelación que si lle deu a razón e adxudicoulle ao Estudiantil os tres puntos daquel partido que gañara o Arzúa no campo. Nese punto o Arzúa acudiu ao Comité Galego de Xustiza Deportiva, que lle volveu dar a razón quitándolle de novo os puntos ao Estudiantil. Entón o Estudiantil denunciou o caso ante a xustiza ordinaria, quen fallou na súa contra a finais de 2018. O Estudiantil non se deu por vencido e presentou un recurso perante o Tribunal Superior de Xustiza de Galicia, quen esta vez fallou definitivamente a favor, outorgándolle o dereito a xogar na Terceira División. Finalmente, o club aceptou a proposta da Federación de xogar a tempada 2019/20 na última categoría do fútbol galego, Terceira Autonómica, e ascender a Terceira española na 2020/21.

En xuño de 2020 o club cambiou a súa sede a Santiago de Compostela, tras chegar a un acordo co Vista Alegre Sociedad Deportiva de dita cidade, que pasará a ser o seu equipo filial. O acordo foi aprobado polos socios nunha asemblea na que se elixiu tamén unha nova directiva presidida por Manuel Varela Pereiro. O seu terreo de xogo pasou a ser o Campo Municipal de Santa Isabel.

## Datos do club
### Historial na liga
## Notas
## Véxase tamén
### Ligazóns externas
*Datos do equipo en lapreferente.com
Natalia Tena

**Natalia Gastiain Tena**, nada o 1 de novembro de 1984 en Londres, é unha músico e actriz inglesa de cinema, televisión e teatro. Filla de nai estremeña e pai vasco. Toca o acordeón na banda Molotov Jukebox, pero é principalmente coñecida por interpretar a Nymphadora Tonks na serie de *filmes de Harry Potter* e a Osha na serie da HBO *Game of Thrones*.

### Filmografía 
### Teatro 
## Véxase tamén 
### Ligazóns externas 
*
Alfredo Álvarez Paredes

**Alfredo Álvarez Paredes**, coñecido como **Fredi**, nado en Moaña o 27 de febreiro de 1976, é un exfutbolista e actual adestrador de fútbol galego. Desde 2024 adestra o Celta Fortuna.

## Traxectoria 
Iniciada a tempada 2012/13 foi contratado pola SD Compostela, substituíndo a Anxo Casalderrey en outubro de 2012..
Tras ascender o equipo á Segunda B na tempada 2012/2013 e conseguir a permanencia na categoría na Segunda B 2013/14, a directiva da SD Compostela decidiu non renovalo no verán de 2014.

Ese mesmo verán fichou polo Celta de Vigo B de Segunda B. Na tempada 2015/16 fichou de novo pola SD Compostela, en Segunda B, nun intento de salvar o equipo do descenso. Os anos seguinte pasou por CD Boiro e CD Izarra, na mesma categoría.

No ano 2021 volveu fichar polo Celta de Vigo, incorporandose ás categorías base, debutando co Celta C Gran Peña de cara á tempada 2023/24 e substituíndo a finais desa mesma tempada a Claudio Giráldez á fronte do Celta de Vigo Fortuna ao facerse este cargo do primeiro equipo olívico.

## Notas 
## Véxase tamén 
### Ligazóns externas 
* Datos do adestrador en lapreferente.com
Rally de Noia de 2013

O **Rally de Noia de 2013** foi a 29ª edición e a terceira rolda da tempada 2013 do Campionato de Galicia de Rally. Celebrouse do 19 ao 21 de abril.

## Clasificación final 
## Notas 
## Véxase tamén 
### Ligazóns externas
Eliseo de Silva Espinosa

**Eliseo de Silva Espinosa**, nado na Estrada en 1844, foi un avogado e político galego.

## Traxectoria 
Escribán do Xulgado da Estrada. Concelleiro e tenente de Alcalde, o 1 de xullo de 1881 fíxose cargo oficialmente da Alcaldía. En xuño de 1884 decretouse o procesamento e suspensión do alcalde e varios tenentes de alcalde polo xulgado do Partido e cesou o 13 de xuño. En marzo de 1886 o Gobernador Civil restituíu no cargo ao alcalde e concelleiros suspendidos e no pleno de 17 de marzo dese ano son repostos nos seus cargos, cesando o 6 de setembro de 1886. Volveu ser nomeado alcalde por Real orde en xullo de 1887. Foi secretario do Xulgado da Estrada até 1931, cando pasou a ser secretario do Xulgado de Arzúa.

## Vida persoal 
Casou con Carolina Gómez Cedeira. Foi tío do tamén alcalde José Mario de Silva Gómez.

## Notas 
## Véxase tamén 
### Bibliografía 
* 
* Alcaldes estradenses
José Mario de Silva Gómez

**José Mario de Silva Gómez**, nado na Estrada o 5 de marzo de 1875 e finado no mesmo concello o 18 de febreiro de 1960, foi un comerciante e político galego.

## Traxectoria 
Sobriño do tamén alcalde Eliseo de Silva Espinosa. Rexentaba unha librería. Foi nomeado alcalde da Estrada o 13 de abril de 1930 e cesou en abril de 1931. Foi correspondente administrativo de *El Correo Gallego* na Estrada. Finou na Estrada o 18 de febreiro de 1960.

## Notas 
## Véxase tamén 
### Bibliografía 
*Alcaldes estradenses
Benito Vigo Munilla

**Benito Vigo Munilla**, nado en Sisán (Ribadumia) en 1875, foi un político galego.

## Traxectoria
Fillo de Cándido Vigo e Balbina Munilla, en 1898 establécese na Estrada como perito agrícola. Presidiu o Gimnasio entre 1917 e 1918. Foi nomeado fiscal suplente do Xulgado municipal para o cuadrienio 1921-24 e outra vez en 1930. Na ditadura de Primo de Rivera foi nomeado alcalde da Estrada o 4 de febreiro de 1924 e permaneceu no posto ata finais de marzo de 1930. Logo do golpe de Estado do 18 de xullo de 1936 foi nomeado concelleiro e primeiro tenente de alcalde da Estrada en decembro de 1937.

## Vida persoal 
Casou en 1901 con María Girbau Chundurreta, e foi pai de Manuela, Balbina e Cándido Vigo Girbau.
## Notas 
## Véxase tamén 
### Bibliografía 
* Alcaldes estradenses
Panzer 38(t)

O **Panzerkampfwagen 38(t)** foi orixinalmente un deseño carro de combate checo de antes da segunda guerra mundial. Despois de que Checoslovaquia fose conquistada por Alemaña, foi adoptado polo exército alemán, participando nas invasións Polonia, Francia e Rusia. A súa produción rematou en 1942, cando o seu armamento demostrou ser pouco axeitado. En total fabricáronse máis de 1.400 unidades. O chasis continuou sendo producido para os cazacarros Marder III (1942-1944) e o Hetzer (1944-1945), para canóns de asalto sen torreta, canóns antitanque e canóns antiaéreos.

O (t) vén de "tschechisch", que en alemán significa checo; a designación checoslovaca era LT vz. 38. Entre as designacións de fabricación estaban TNH, TNHPS, LTP e LTH). A designación especial para o carro de combate en Alemaña foi **Sd.Kfz. 140**.
T-28

O **T-28** foi un carro de combate soviético que estivo entre os primeiros carros medios do mundo. O prototipo completouse en 1931 e a súa fabricación comezou a finais de 1932. Foi un carro de combate de apoio á infantería creado para atravesar defensas fortificadas. O T-28 foi deseñado para complementar ao máis pesado T-35, co cal compartía moitos compoñentes. O modelo non tivo moito éxito en combate, pero xogou un importante papel como un proxecto de desenvolvemento para os deseñadores soviéticos. Unha serie de novas ideas e solucións foron probadas no T-28 e posteriormente incorporadas a futuros modelos.

## Deseño 
O T–28 foi en moitos sentidos semellante ao  Vickers A1E1 Independent británico, que influenciou enormemente o deseño de carros de combate no período de entreguerras, a pesar de que era só un prototipo. A fábrica Kirov de Leningrado comezou a producir un carro de combate baseado no deseño do Independent en 1932. O T–28 foi oficialmente aprobado o 11 de agosto de 1933. O vehículo tiña unha gran torreta cun canón de 76,2&nbsp;mm e dúas máis pequenas con metralladoras de 7,62&nbsp;mm. Un total de 503 T–28 serían fabricados nun período de 8 anos, dende 1933 ata 1941.

## Variantes 
* **T-28 Model 1934** ou **T-28A**: principal modelo de produción coas mesmas torretas de metralladoras e torreta principal semellante ao carro pesado T-35 e canón Model 27/32 76,2&nbsp;mm.
* **T-28 Model 1938** ou **T-28B**: versión con canón L-10 76,2&nbsp;mm mellorado, tamén mellor sistema de estabilización do mesmo e motor Model M-17L.
* **T-28E** ou **T-28C**: en 1940 engadíuselle un aplique de blindaxe en resposta aos malos resultados en Finlandia. A blindaxe frontal incrementouse ata os 80&nbsp;mm, o peso ata as 32 toneladas e a velocidade por estrada baixou ata os 23&nbsp;km/h.
* **T-28 Model 1940**: o derradeiro lote duns 12 vehículos tiña a mesma torreta cónica que os últimos carros T-35.
Jard rock con fe

**Jard rock con fe** é o noveno álbum da banda de rock galega Heredeiros da Crus, publicado en 2013.

Como sinxelo publicouse "A duquesa de Poi".

## Cancións 
## Véxase tamén
### Ligazóns externas
*Páxina oficial do grupo
Escrache

[miniatura|220px|Cartel da [Plataforma de Afectados pola Hipoteca.]]

Un **escrache** é un tipo de manifestación na que un grupo de activistas se dirixe ó domicilio ou posto de traballo de alguén ó que se quere denunciar. Ten como finalidade facer visíbeis ante a opinión pública os feitos denunciados ou a actitude tomada polo denunciado ante o feito concreto, xa sexa por acción ou por omisión. Normalmente trátase dunha denuncia popular contra persoas acusadas de violacións ós dereitos humanos ou de corrupción, e adóitanse facer actos como sentadas, cánticos, pintadas ou carteis diante do seu domicilio particular ou en lugares públicos.

Este tipo de manifestacións téñense usado en países de América do Sur como a Arxentina ou Chile. Utilízase como unha forma protesta, e ás veces, de intimidación e acoso público, e nalgúns casos téñense producido actividades violentas.

## Véxase tamén 
### Ligazóns externas 
*  
* Historia dos escraches en www.página12 
* Vídeo con escrache a Rafael Videla en 2006 
* Vídeo con escrache, ano 2013
Emilio Zapico

**Emilio Rodríguez Zapico**, nado en León o 27 de maio de 1944 e finado en Huete (Castela-A Mancha) o 6 de agosto de 1996, foi un piloto de automobilismo español.

## Traxectoria
Participou nun Gran Premio de Fórmula 1, o Gran Premio de España de 1976, con Williams, pero non se clasificou. O Williams FW04 que Zapico utilizado xa tiña un ano, e foi utilizado máis adiante por Brian McGuire.
Máis tarde regresou aos Touring Cars na década de 1980 antes de retirarse. Zapico morreu nun accidente aéreo, pilotando o seu ultralixeiro en Huete, España, en 1996.

## Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas
Natalie Dormer

**Natalie Dormer**, nada o 11 de febreiro de 1982 en Reading, Berkshire, é unha actriz inglesa de cinema, teatro e televisión. É principalmente coñecida por interpretar a Ana Bolena na serie *The Tudors* e a Margaery Tyrell na serie de HBO *Game of Thrones*.

## Filmografía 
## Véxase tamén 
### Ligazóns externas 
*Ficha na IMDb
Ricardo Zunino

**Ricardo Héctor Zunino**, nado o 13 de abril de 1949, Cidade de San Juan, Arxentina, é un ex-piloto de automobilismo, que participou na Fórmula Un desde  ata .

Competiu en 11 Grandes Premios de Fórmula 1. No Gran Premio do Canadá de  substituíu a Niki Lauda na escudería Brabham, chegando sétimo. Despois do Gran Premio de Francia de  foi substituído por Héctor Rebaque.

En 1981 correu para Tyrrell os Grandes Premios do Brasil e a Arxentina. As súas dúas mellores actuacións foron en carreiras fóra de campionato: o Gran Premio de España de 1980 e o Gran Premio de Suráfrica de 1981, ambos con Brabham, chegando a estar segundo nesta última.

En 1979 gañou unha carreira do campionato Aurora, a bordo dun Arrows, no circuíto de Brands Hatch.

Na Arxentina tivo unha destacada actuación no Turismo Nacional, coroándose Campión Arxentino da clase "C" en 1975 e 1976, alternando un Fiat 125 cun Fiat Coupé.

Logo da súa retirada das pistas, dedicouse a negocios de hostalería na súa provincia natal.

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Véxase tamén
Intasat

**Intasat** foi o primeiro satélite artificial español. Foi lanzado o 15 de novembro de 1974 mediante un foguete Delta 2310 desde a Base Vandenberg da Forza Aérea.

## Características 
Intasat orientábase magneticamente e estabilizábase mediante xiro; a súa misión principal foi realizar estudos da ionosfera. Foi lanzado xunto con varios outros satélites. Tiña forma de prisma de 12 caras, cunha distancia de 44,2&nbsp;cm entre vértices opostos e 41&nbsp;cm de alto. As antenas despregadas radialmente a partir do corpo do satélite medían uns 175&nbsp;cm contando desde o centro. Contaba ademais con catro antenas de 49&nbsp;cm de longo para telemetría que se despregaban diagonalmente desde un dos extremos do satélite. O sistema eléctrico funcionaba a 16 voltios e era alimentado por células solares e un conxunto de doce baterías de níquel-cadmio.

Intasat foi inxectado nunha órbita heliosincrónica. Uns 40 postos de observación terrestre seguiron o satélite para facer estudos ionosféricos. O satélite foi apagado automaticamente tras dous anos de funcionamento por un temporizador programado.

## Notas
Inspektor

**Inspektor** ou **Inspector** foi un satélite artificial alemán construído por Daimler-Benz Aerospace e lanzado o 5 de outubro de 1997 a bordo da Progress M36 mediante un foguete Soiuz U desde o cosmódromo de Baikonur.

Inspektor tiña forma de prisma hexagonal usaba dous propulsores de 40 mN de impulso para moverse e tres xiroscopios para controlar a súa actitude. Levaba unha cámara estelar e unha cámara de vídeo, ademais de tres xiroscopios ópticos, para determinar a súa actitude e posición. A alimentación eléctrica era proporcionada por células solares na súa superficie que alimentaban varias baterías.

## Notas 
## Véxase tamén 
### Outros artigos 
* Estación espacial Mir
Rally do Cocido de 2013

O **Rally do Cocido de 2013** foi a 18ª edición e a segunda rolda da tempada 2013 do Campionato de Galicia de Rally. Celebrouse do 15 ao 16 de marzo.

## Clasificación final 
## Notas 
## Véxase tamén 
### Ligazóns externas
Todd Graff

**Todd Graff**, nado en Nova York o 22 de outubro de 1959, é un actor, guionista e director estadounidense, máis coñecido pola súa película independente de 2003 *Camp* e o seu papel de Alan "Hippy" Carnes na película de ciencia ficción *The Abyss* (1989).

## Traxectoria 
Graff naceu en Nova York, Nova York, fillo de Judith Clarice (de solteira, Oxhorn), unha profesora de piano e directora de coro, e Jerome Lawrence Graff, un músico. A súa irmá é a actriz Ilene Graff.

Graff cantou nos álbums do elenco orixinal de *Sesame Street* (1970) e *Sesame follow-up Street 2* (1971), pero chegou á fama en 1975, cando se xuntou ao elenco da serie de televisión *The Electric Company*. Desempeñou o papel de Jesse, un membro do Short Circus e permaneceu na serie ata o final da súa produción en 1977 (substituíu a Stephen Gustafson).

Graff actuou en varios filmes, incluíndo *Smoochy*, *Dominick and Eugene*, *Strange Days*, *Not Quite Paradise* e *The Abyss*. En 1984 foi nomeado para o premio Tony pola súa interpretación de Danny no musical de Broadway *Baby*.

En 2006 Graff dirixiu o musical teatral *13*, de Jason Robert Brown e Dan Elish, no Mark Taper Forum. En 2009, co-escribiu e dirixiu a película *Bandslam*. En 2012, escribiu e dirixiu a película *Joyful Noise*.

## Filmografía 
### Filmes 
### Series de televisión 
## Guionista 
## Véxase tamén 
### Ligazóns externas 
* Películas de Todd Graff 
*
Antonio Muñiz Cruces

**Antonio Muñiz Cruces**, nado na Estrada, foi un político galego.

## Traxectoria 
miniatura|Informe do alcalde da Estrada sobre o "Grupo Galleguista", 10/5/1937.
Emigrado en Cuba. Foi concelleiro na Estrada durante a ditadura de Primo de Rivera. Foi presidente do Recreo Cultural en 1931. Foi nomeado alcalde da Estrada o 5 de febreiro de 1937 e continuou no cargo ata decembro de 1937, cando foi nomeado alcalde Alfonso Constenla Otero. Volveu ser alcalde dende o 25 de novembro de 1940 a xuño de 1942.

## Notas 
## Véxase tamén 
### Ligazóns externas 
* Alcaldes estradenses
Comité Europeo para a Normalización Electromecánica

miniatura|Membros de CENELEC

O **Comité Europeo para a Normalización Electromecánica**, (**CENELEC** , en francés: *Comité Européen de Normalisation Électrotechnique*; en inglés: *European Committee for Electrotechnical Standardization*) é unha organización europea (non vinculada á Unión Europea) que xunto co ETSI (telecomunicacións) e o CEN noutras áreas técnicas encárgase da estandarización dos sistemas europeos en materia eléctrica.

CENELEC foi fundado en 1973 coa fusión de CENELCOM e CENEL, ten a súa sede en Bruxelas.

Ademais de países europeos, son membros de CENELEC países de fóra da CE e mantén acordos de asociación cos Estados Unidos, Xapón ou China.

## Notas 
## Véxase tamén 
### Ligazóns externas 
* Páxina web de CENELEC
Felipe Castro Valladares

**Felipe Castro Valladares**, nado en Sabucedo (A Estrada) en 1900, foi un político galego.

## Traxectoria
Foi xefe de milicias (1938) e despois xefe local de Falange Española Tradicionalista y de las JONS da Estrada. Foi deputado provincial polo distrito A Cañiza-Ponteareas en 1938. Foi nomeado alcalde da Estrada o 1 de febreiro de 1940 e renunciou o 16 de maio dese ano, por converterse en Recadador municipal. Foi concelleiro na Estrada en 1951 como representante do terzo sindical.

## Véxase tamén
### Ligazóns externas
*Alcaldes estradenses
Macklemore

**Ben Haggerty**, nado o 19 de xuño de 1983, máis coñecido polo seu nome artístico como **Macklemore**, e un rapeiro e músico estadounidense. Comezou independentemente no ano 2000 e agora colabora co produtor Ryan Lewis, o violinista Andrew Joslyn e o trompetista Owuor Arunga. Alcanzou a súa popularidade coa canción Thrift Shop, o vídeo musical desta canción foi visto máis de 250&nbsp;000&nbsp;000 veces en Youtube. Alcanzou o número 1 no Billboard Hot 100, vendendo máis de 2&nbsp;200&nbsp;000 copias da canción. Macklemore lanzou o seu álbum debut The Heist o 9 de outubro de 2012. Outra das súas cancións que tamén se volveu famosa é Wings.
Casa Museo Casares Quiroga

A **Casa Museo de Casares Quiroga** é unha casa museo situada na antiga residencia de Santiago Casares Quiroga na cidade da Coruña. A casa museo do que fora presidente da II República Española do 13 de maio ao 19 de xullo de 1936 ten catro andares con exposicións e reproducións das estancias da casa, incluído o xardín. O baixo da casa está adicado a sala de exposicións temporais.

## Historia 
O edificio da casa museo foi propiedade de José Cervigón. O novo propietario, Santiago Casares Paz encargou a reconstrución a Faustino Domínguez Coumes-Gay en 1886. En 1929 engadiuse unha bufarda deseñada por Eduardo Rodríguez-Losada Rebellón con vista ao xardín exterior.

A casa dos Casares foi espoliada nos días posteriores ao golpe fascista de 1936. Dos dez mil libros da súa biblioteca uns foron queimados, outros roubados, e outros conducidos ao Pazo de Xustiza.

## Galería de imaxes 

File:Bandeira Republicana da cidade da Coruña.jpg|Bandeira republicana da cidade da Coruña

## Notas 
## Véxase tamén 
### Outros artigos 
* María Casares
### Ligazóns externas 
* Casas Museo da Coruña
* Ficha  en Turgalicia
Gran Premio dos Países Baixos de 1971

O **Gran Premio dos Países Baixos de 1971** foi unha carreira de automobilismo de Fórmula Un, celebrada o 20 de xuño de 1971 no circuíto de Zandvoort. Foi a cuarta carreira da tempada de Fórmula Un de .

Esta foi a última carreira de Fórmula Un nun circuíto sen sistemas de seguridade. Debido a isto, o Gran Premio dos Países Baixos foi cancelado o ano seguinte, o circuíto regresou en , cun deseño modificado.

## Clasificación 
* Rolf Stommelen foi descalificado por ser empuxado para arrincar polos comisarios despois de facer un trompo.
* Reine Wisell foi descalificado para investir nos boxes.
* Último podio para un piloto mexicano ata o Gran Premio de Malaisia de 2012
* Primeiro Gran Premio de F1 para iniciar Dave Walker

## Posicións logo da carreira 
;Clasificación do Campionato de pilotos

;Clasificación do Campionato de Construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas 
*